Omicron Live Update: देश में ओमिक्रॉन वेरिएंट के 319 मामले सामने आए
बुधवार को उत्तराखंड के देहरादून में एक, हरियाणा के पानीपत में 2, करनाल-फरीदाबाद में एक-एक केस सामने आए हैं। अब 17 राज्यों में ओमिक्रॉन के कुल 254 केस हो गए हैं।
नई दिल्ली: देश में बढ़ते ओमिक्रॉन के मामलों ने सरकार की टेंशन बढ़ा दी है। देश में कोरोना के इस नए वेरिएंट से संक्रमित होने वाले लोगों की संख्या तेजी से बढ़ती जा रही है। देश में अब तक ओमिक्रॉन वेरिएंट से कुल 319 लोग संक्रमित मिले हैं। महाराष्ट्र में सबसे ज्यादा 66 लोग कोरोना वायरस के इस नए वेरिएंट से संक्रमित मिले हैं। इसके बाद दिल्ली में कुल 64 लोग वायरस से संक्रमित पाए गए हैं। तेलंगाना में 36 और तमिलनाडु में 34 लोग ओमिक्रॉन से संक्रमित मिले हैं।इसके अलावा कर्नाटक में 31, राजस्थान में 31, गुजरात में 30 और केरल में 20 लोग कोरोना वायरस के ओमिक्रॉन वेरिएंट से संक्रमित मिले हैं। इस बीच ब्रिटेन में कोविड-19 के आंकड़ों पर आधारित दो अध्ययनों में यह बात सामने आई है कि वायरस का ओमीक्रोन स्वरूप डेल्टा स्वरूप की तुलना में कम खतरनाक है और इसमें कम संख्या में लोगों को अस्पताल में भर्ती कराए जाने की जरूरत पड़ती है।